Na osnovu člana 29 stav 2i člana 33 stav 2Zakona o državnoj imovini ("Sl. list Crne Gore", br. 21/09 i 40/11), člana 38 stav 1 tačka 9 Zakona o lokalnoj samoupravi ("Sl. list Crne Gore" , br. 2/18, 34/19 i 38/20) i člana 54 stav 1 tačka 12 Statuta Glavnog grada ("Sl. list Crne Gore - opštinski propisi", broj 8/19), Skupština Glavnog grada - Podgorice, na sjednici održanoj 30. juna 2021. godine, donijela je

### O D L U K U

**o ustupanju Vladi Crne Gore na privremeno upravljanje i korišćenje poslovne prostorije u KO Tuzi, bez naknade**

**Član 1**

Glavni grad – Podgorica, kao nosilac prava raspolaganja, ustupa na privremeno upravljanje i korišćenje Vladi Crne Gore, poslovnu prostoriju površine 60m2 koja se nalazi u prizemlju objekta JU KIC "Malesija" Tuzi na katastarskoj parceli broj 2315/4 iz posjedovnog lista broj 3212 KO Tuzi, bez naknade.

**Član 2**

Prostorija iz člana 1 ove odluke ustupa se na privremeno korišćenje, na period od 3 ( tri ) godine, za potrebe JU Centar za socijalni rad za Glavni grad Podgorica, Opštinu u okviru Glavnog grada Golubovci i Opštinu Tuzi - Područna jedinica Tuzi, umjesto prostorija na spratu istog objekta koje ova ustanova koristi, a koje je dužna vratiti Glavnom gradu, slobodne od lica i stvari.

**Član 3**

Prava i obaveze koje nastaju po osnovu ustupanja na privremeno upravljanje i korišćenje predmetne prostorije regulisaće se ugovorom, u skladu sa ovom odlukom, koji će u ime Glavnog grada zaključiti gradonačelnik.

**Član 4**

Ova odluka stupa na snagu danom objavljivanja u "Službenom listu Crne Gore - opštinski propisi".

Broj: 02-016/21-625

Podgorica, 30. juna 2021.godine

**SKUPŠTINA GLAVNOG GRADA – PODGORICE**

**PREDSJEDNIK SKUPŠTINE,**

 **dr Đorđe SUHIH**